open-index/open-wikipedia-markdown huggingface dataset:
Κρητηνία

Η **Κρητηνία** είναι χωριό της Ρόδου που ανήκει διοικητικά από το 2010 στη Δημοτική Ενότητα Ατταβύρου του Δήμου Ρόδου σύμφωνα με το Πρόγραμμα Καλλικράτης. Από το 1999–2010 ανήκε στον Δήμο Ατταβύρου του Σχεδίου Καποδίστρια. Στην απογραφή του 2011, η Τοπική Κοινότητα Κρητηνίας είχε 503 κατοίκους, με 454 στην Κρητηνία και 49 στην Κάμειρο Σκάλα.

## Μυθολογία
Κατά την ελληνική μυθολογία, ο Αλθαιμένης ήταν πρωτότοκος γιος του Κατρέα, γιου του Μίνωα του βασιλιά της Κρήτης. Ο Κατρέας είχε λάβει χρησμό που τον πληροφορούσε ότι θα τον σκότωνε κάποιο παιδί του, χρησμό που έτυχε να μάθει και ο Αλθαιμένης. Για αυτό το λόγο, ο Αλθαιμένης έφυγε από την Κρήτη και έπλευσε προς τη Ρόδο, όπου ίδρυσε την Κρητηνία (*Νέα Κρήτη*) και έχτισε στο βουνό Αττάβυρο, το ναό του Ατταβύριου Διός, ερείπια του οποίου σώζονται μέχρι σήμερα. Μετά από χρόνια, και όταν ο Κατρέας γέρος πια, ήθελε να αφήσει τον θρόνο του στον πρωτότοκο γιο του, ταξίδεψε στη Ρόδο για να τον ενημερώσει. Εκεί, ο Αλθαιμένης και οι υπόλοιποι χωρικοί, πέρασαν τον Κατρέα και το πλοίο του για πειρατές, και μόλις αποβιβάστηκαν του επιτέθηκαν, με τον Αλθαιμένη να ρίχνει το ακόντιό του στον πατέρα του και σκοτώνοντάς τον να ολοκληρώνει τον χρησμό.

## Ιστορία

Αρχικά, ο οικισμός ήταν παραθαλάσσιος, στην τωρινή θέση του οικισμού της Καμείρου Σκάλας, αλλά κατά τα μεταβυζαντινά χρόνια μεταφέρθηκε πιο ορεινά, για περισσότερη ασφάλεια από τους πειρατές. Ο αρχαίος οικισμός τελικά καταποντίστηκε. Σώζονται λίγα ερείπια, τα πιο πολλά μέσα στη θάλασσα. Στη ξηρά υπάρχουν μόνο τα ερείπια ενός παλαιοχριστιανικού ναού, ρυθμού Βασιλικής.

Το 1658, ο Φραντζέσκο Μοροζίνι αποπειράθηκε να κυριεύσει τη Ρόδο, αποβιβάζοντας στρατό στην παραλία της Καμείρου Σκάλας, αλλά η φρουρά, έγκαιρα ειδοποιημένη από τη Χάλκη, τον αποκρούει. Η μετέπειτα ασφάλεια του οικισμού στηριζόταν στο κάστρο του (Καστέλλο). Γι’ αυτό, μέχρι την απελευθέρωση της Δωδεκανήσου, το χωριό ονομαζόταν Κάστελλος, από το λατινικό Castellum, *φρούριο*, ή το Castel Nuovo, που αναφέρεται στα 1480.

Το κάστρο της Κρητηνίας είναι μείγμα βυζαντινής και μεσαιωνικής τεχνοτροπίας και μέσα υπάρχουν τα ερείπια της Καθολικής εκκλησίας του Αγίου Παύλου, καθώς και νεώτερα κτίσματα, γιατί το Κάστρο χρησιμοποιήθηκε επί Ενετοκρατίας σαν ναύσταθμος (Μαρινέρα).

Στο κάστρο εργάστηκαν σπουδαίοι μηχανικοί της εποχής, όπως ο **Basilio della Scola**, φροντίζοντας το κάστρο να ενισχυθεί ώστε να αντεπεξέλθει στις νέες εξελίξεις στην αμυντική τεχνολογία (να αντέχει στα κανόνια, με άλλα λόγια). Είναι γνωστό ότι ο Basilio della Scola (ειδικός επί των οχυρώσεων, μεγάλος τυχοδιώκτης και μισθοφόρος από τη Βιτσέντζα) ήταν στη Ρόδο μεταξύ 1520 και 1522 και η δουλειά του ήταν η ενίσχυση των φρουρίων για την αντιμετώπιση του Τουρκικού κινδύνου.
## Παραπομπές


Κατηγορία:Πόλεις της αρχαίας Ρόδου
Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Λιρόι Καρ

Ο **Λιρόι Καρ** (*Leroy Carr*, 27 Μαρτίου 1905 – 29 Απριλίου 1935) ήταν Αμερικανός μπλουζ τραγουδιστής, πιανίστας και συνθέτης. Διακρίθηκε κυρίως μέσα από τη συνεργασία του με τον μπλουζ κιθαρίστα Σκράπερ Μπλάκγουελ, κατά τις αρχές της δεκαετίας του 1920. 

Γεννημένος στο Νάσβιλ, μετακόμισε και πέρασε τα παιδικά του χρόνια στην Ινδιανάπολη. Σε εφηβική ηλικία υπήρξε αυτοδίδακτος στο πιάνο και εγκατέλειψε το σχολείο. Τα επόμενα χρόνια εργάστηκε ως μουσικός σε περιοχές της δυτικής και νότιας Αμερικής, ακολουθώντας παράλληλα και πλήθος άλλων επαγγελμάτων, μεταξύ άλλων ως υπάλληλος σε τσίρκο και υπηρετώντας στο στρατό.

Το 1928 ξεκίνησε η συνεργασία του με τον Σκράπερ Μπλάκγουελ, και ως μουσικό δίδυμο άρχισαν να πραγματοποιούν εμφανίσεις που οδήγησαν στην ηχογράφηση του *How Long, How Long Blues* στα τέλη του ίδιου έτους, τραγούδι που σημείωσε σημαντική εμπορική επιτυχία. Ο Καρ αναλάμβανε κυρίως τα φωνητικά των τραγουδιών, παίζοντας παράλληλα πιάνο, σε ύφος επηρεασμένο από το *[[boogie-woogie]]*. Οι στίχοι τους, ποιητικού χαρακτήρα, ήταν προϊόν συνεργασίας των δύο μουσικών καθώς και της αδελφής του Μπλάκγουελ, Μέι Μαλόουν.

Κατά τη δεκαετία του 1930, ο Καρ αναγνωρίζεται ως ένας από τους διασημότερους μπλουζ μουσικούς της Αμερικής. Μαζί με τον Μπλάκγουελ, κληροδότησε κλασικές συνθέσεις όπως τα *Prison Bound* (1928), *Midnight Hour Blues* (1932) και *Hurry down sunshine* (1934). Μετά το θάνατό του, ο οποίος υπήρξε απόρροια του αλκοολισμού του, αρκετές συνθέσεις αφιερώθηκαν σε εκείνον, ενώ ο Μπλάκγουελ σχεδόν εγκατέλειψε την κιθάρα.

## Παραπομπές


## Βιβλιογραφία
* Vladimir Bogdanov, Chris Woodstra, Stephen Thomas Erlewine, *All Music Guide to the Blues: The Definitive Guide to the Blues*, Backbeat Books, 2003
* Paul Oliver: 'Carr Leroy', *Grove Music Online* ed. L. Macy

## Εξωτερικοί σύνδεσμοι
* Δισκογραφία

Κατηγορία:Αμερικανοί τραγουδιστές
Κατηγορία:Μπλουζ μουσικοί
Κατηγορία:Αμερικανοί πιανίστες
Πριγκιπάτο του Λίχτενμπεργκ

right|200pxΤο **Λίχτενμπεργκ** (*Fürstentum Lichtenberg*) ήταν πρώην πριγκιπάτο, βρισκόμενο μεταξύ του Βαυαρικού Παλατινάτου, του Πριγκιπάτου του Μπίρκενφελντ και της Ρηνανίας-Παλατινάτου.

Το Λίχτενμπεργκ είχε έκταση 537 τ.χλμ. και πληθυσμό σήμερα 132.219. Αρχικά υπήρχε ως Πριγκιπάτο Μπαουμχόλντερ έως το 1776 υπό τον  Οίκο των Μπούα, ο οποίος ηγεμόνευσε στο Πριγκιπάτο έως το 1816, χρονιά που παραχωρήθηκε στην Πρωσία και στο Δούκα Ερνέστο Α΄ της Σαξονίας-Κόμπουργκ κατόπιν αποφάσεως του Συνεδρίου της Βιέννης. Αυτός εκχώρησε τα δικαιώματα του Θρόνου στην Πρωσία αντί ισοβίου ετήσιας επιχορήγησης ύψους 500.000 μάρκων. Επίσης πασίγνωστο σήμερα είναι το Κάστρο του Λίχτενμπεργκ στο ομώνυμο χωριό του πρώην Πριγκιπάτου, στο οποίο διοργανώνονται διάφορες εκδηλώσεις έναντι αμοιβής.

Σήμερα, το έδαφος του πρώην πριγκιπάτου βρίσκεται μεταξύ τον κρατιδίων Ρηνανία-Παλατινάτο και Σάαρλαντ. Επίσης, Λίχτενμπεργκ ονομάζεται και μία συνοικία του Βερολίνου («Bezirk Berlin-Lichtenberg»).

## Βιβλιογραφία
*Μεγάλη ελληνική Εγκυκλοπαίδεια «Ζαχάρωφ - Ιλισός» τόμος δωδέκατος. Εκδόσεις Πυρσός, Αθήνα 1930
*Hansjürgen Hilgert: Ami, bleib hier – Die Baumholderstory Deutschland, 2007 D 

Κατηγορία:Σάαρλαντ
Κατηγορία:Ρηνανία-Παλατινάτο
Κατηγορία:Γερμανικά ιστορικά κράτη
Δήμος Αγίου Δημητρίου (αποσαφήνιση)

Με την ονομασία **Δήμος Αγίου Δημητρίου** υπάρχουν δύο δήμοι της Ελλάδας:

*Ο Δήμος Αγίου Δημητρίου Αττικής, δήμος της περιφέρειας Αττικής.
*Ο Δήμος Αγίου Δημητρίου Ιωαννίνων, δήμος της περιφερειακής ενότητας Ιωαννίνων.

Κατηγορία:Αποσαφηνίσεις ελληνικών τοπωνυμίων
Χλωρίνη

Με τον όρο **Χλωρίνη** αναφερόμαστε στο κατοχυρωμενο -εδώ και 60 έτη- εμπορικό σήμα της εταιρειας ΕΛΑΪΣ - Unilever Hellas, κάτω από το οποίο η εταιρεία διαθέτει στην αγορά διαλύματα  υποχλωριώδους νατρίου (NaClO), τα οποία προορίζονται για οικιακή χρήση, κυρίως για καθαρισμό και απολύμανση χώρων και επιφανειών, καθώς επίσης και για λεύκανση ρούχων. Ωστόσο, η ονομασία «χλωρίνη» χρησιμοποιούνταν και από πριν στον ελληνικό χώρο, τουλάχιστον από το 1837, όπως φαίνεται από το παρακάτω κείμενο της εποχής: «...διότι μετὰ τὸν θάνατον ἑνὸς ἐκ τούτων ὁ Τομπακάκης καὶ ὁ Δουμὼν μήτε τοὺς ἤλλαζαν τὰ ἐνδύματα, μήτε τοὺς ἔλουον, μήτε τοὺς ἔπλυνον μὲ χλωρίνην, ὡς ἔκαμνεν ὁ Ἡπίτης...»

μικρογραφία|right|Προϊόντα χλωρίνης σε σουπερμάρκετ στην Ελλάδα

Τα χλωριολευκαντικά προϊόντα, όπως η Χλωρίνη, είναι διαλύματα NaClO περιεκτικότητας από 3% έως 6%, ανάλογα με τον κατασκευαστή. Έχουν χρώμα υποκίτρινο, έχουν έντονη οσμή χλωρίου και είναι καυστικά για το δέρμα, τα μάτια και τους βλεννογόνους. Η πυκνότητα ενός διαλύματος 6% είναι περίπου 1,1 gr/cm3. Η δραστικότητα ενός διαλύματος υποχλωριώδους νατρίου εξαρτάται από το χρόνο που μεσολαβεί ανάμεσα στην παρασκευή και στη χρήση του. Και τούτο γιατί υφίσταται υδρόλυση, σχηματίζοντας υποχλωριώδες οξύ, είτε βρίσκεται σε ανοικτό είτε σε κλειστό δοχείο. Η υδρόλυση είναι, επίσης, συνάρτηση της θερμοκρασίας. Το εμπορικό διάλυμα έχει διάρκεια ζωής (διατηρεί την απολυμαντική του δράση)περίπου 12 έως 24 μήνες, με την προϋπόθεση ότι φυλάσσεται σε θερμοκρασίες δωματίου.

Χημικά, το υποχλωριώδες νάτριο είναι ισχυρό οξειδωτικό σε περιεκτικότητες άνω του 40%, ενώ θεωρείται μετρίας οξειδωτικότητας σε διαλύματα κάτω του 40%, όπως η χλωρίνη (NFPA 430, 2000). Ωστόσο, επειδή ως σταθεροποιητής της διάσπασης του, που, όπως προαναφέρθηκε, γίνεται αυτόματα, περιέχεται υδροξείδιο του νατρίου (NaOH), τα χλώρια είναι διαβρωτικά για το δέρμα, τα μάτια και τους βλεννογόνους. Τα χλώρια είναι, επίσης, δηλητήρια, αν καταποθούν. 

Δεν πρέπει να χρησιμοποιούνται σε συνδυασμό με άλλα λευκαντικά ή χημικά καθαριστικά, επειδή είναι δραστικά και αντιδρούν εύκολα με αυτά. Π.χ. αντιδρούν με υπεροξείδιο του υδρογόνου (γνωστότερο σαν οξυζενέ):

H2O2 + NaClO → NaCl + H2Ο + O2

Η αντίδραση παράγει ελεύθερο οξυγόνο, ενώ με άλλες ουσίες, όπως το υδροχλωρικό οξύ, είναι δυνατό να παραχθεί ελεύθερο αέριο χλώριο, το οποίο είναι ιδιαίτερα επικίνδυνο δηλητήριο.

Στο εμπόριο κυκλοφορούν χλωριολευκαντικά από αρκετούς κατασκευαστές (με συνήθη περιεκτικότητα περίπου 3%), ενώ σε άλλες χώρες η χλωρίνη έχει το εμπορικό όνομα "bleach". Στη Γαλλία η χλωρίνη είναι γνωστή ως "Eau de Javel", από το όνομα της εταιρείας που την έθεσε πρώτη σε εμπορική χρήση.

## Παραπομπές


## Εξωτερικοί σύνδεσμοι
* 
* 

Κατηγορία:Διαλύματα
Μάτι Σάλμινεν

Ο **Μάτι Σάλμινεν** (φινλανδικά: Matti Salminen | γενν. 7 Ιουλίου 1945 στο Τουρκού) είναι Φινλανδός βαθύφωνος τραγουδιστής της όπερας.

## Βιογραφικό
Σπούδασε στο Μουσικό Ινστιτούτο του Τουρκού, στην Ακαδημία *Σιμπέλιους* του Ελσίνκι και πήρε υποτροφία το 1926 για την Ρώμη και το Ντύσελντορφ. Σε ηλικία 24 χρονών έγινε σολίστας της χορωδίας της εθνικής όπερας της Φινλανδίας. Στα χρόνια 1972-1988 ήταν μέλος της όπερας της Κολωνίας, και από το 1984 τελεί ως μέλος της όπερας της Ζυρίχης. Από το 1976-1988 έδωσε πάνω από 150 παραστάσεις στο Μπαϊρόιτ. Από το 1976 ως το 1998 πήρε κάθε καλοκαιρινή σεζόν μέρος στην όπερα της Σαβολίνα της Φινλανδίας.

Βραβεύτηκε δυο φορές με το Βραβείο Γκράμι στην κατηγορία *Καλύτερο Album για Όπερα* το 1983 για Το Δαχτυλίδι του Νιμπελούνγκεν στο Μπαϊρόιτ και το 1992 για Το Λυκόφως των Θεών στην Μετροπόλιταν Όπερα της Νέας Υόρκης.

## Εμφανίσεις
Εκτός των άλλων, ο Μάτι Σάλμινεν εμφανίστηκε στο Μπαϊρόιτ στους εξής ρόλους:

* 1976: Τίτουρελ, Χούντινγκ, Φάσολντ
* 1977: Τίτουρελ, Χούντινγκ, Φάφνερ, Φάφνερ
* 1978: Τίτουρελ, Χούντινγκ, Φάφνερ, Ντάλαντ
* 1979: Τίτουρελ, Ντάλαντ, Χούντινγκ, Φάσολντ
* 1980: Τίτουρελ, Ντάλαντ, Χούντινγκ, Φάσολντ
* 1981: Τίτουρελ, Ντάλαντ, Βασιλιάς Μάρκος, Βασιλιάς Χάινριχ
* 1982: Τίτουρελ, Ντάλαντ, Βασιλιάς Μάρκος
* 1983: Τίτουρελ, Βασιλιάς Μάρκος, Πόγκνερ
* 1984: Τίτουρελ, Ντάλαντ
* 1985: Τίτουρελ, Ντάλαντ, Βασιλιάς Μάρκος, Λαντγκράφος Χέρμαν
* 1986: Βασιλιάς Μάρκος
* 1987: Τίτουρελ, Βασιλιάς Μάρκος
* 1989: Χάγκεν

## Παραπομπές


## Εξωτερικοί σύνδεσμοι

* "Der kleine Matti im großen Salminen"
* https://web.archive.org/web/20081230012345/http://virtual.finland.fi/netcomm/news/showarticle.asp?intNWSAID=26173

Κατηγορία:Φινλανδοί τραγουδιστές όπερας
Κατηγορία:Βαθύφωνοι
Κινηματογραφικά γεγονότα του 2008

Το λήμμα αυτό περιέχει τα σημαντικότερα γεγονότα που σχετίζονται με το χώρο του κινηματογράφου για το έτος 2008, στην Ελλάδα και τον κόσμο. Αναφέρεται σε σημαντικές εκδηλώσεις βραβεύσεων, διεθνή φεστιβάλ και ειδήσεις.
## Ημερολόγιο Κινηματογραφικών Γεγονότων
Ακολουθούν οι σημαντικότερες ειδήσεις που σχετίζονται με τον Κινηματογράφο για το έτος 2008. Είναι καταγεγραμμένα ημερολογιακά και μπορεί να εμπίπτουν σε κάποια από τις ακόλουθες κατηγορίες: φεστιβάλ, απονομές βραβείων, ανακοινώσεις μελλοντικών γεγονότων, πολιτιστικά δρώμενα κ.ά. Η διαχωριστική γραμμή χωρίζει τα παρελθόντα από τα μελλοντικά γεγονότα.
 

## Κινηματογραφικά Φεστιβάλ & Βραβεία
Ακολουθεί το ετήσιο πρόγραμμα των **Διεθνών Κινηματογραφικών Φεστιβάλ** ανά τον κόσμο, καθώς και των επιφανέστερων **Τελετών Απονομής Κινηματογραφικών Βραβείων**. Οι ημερομηνίες για μελλοντικά γεγονότα βασίζονται σε επίσημες ανακοινώσεις και ενδέχεται να αλλάξουν εφόσον το αποφασίσει η διοργανώτρια αρχή. 





## Εξωτερικοί σύνδεσμοι
* Ιστότοπος με πληροφορίες για τα διεθνή φεστιβάλ.
* Ιστοσελίδα του IMDb με το πρόγραμμα όλων των φεστιβάλ για το 2008.

* MTV Movie Awards 
* Palm Springs International Film Festival
* Screamin' Athens Horror Festival
* Slamdance Film Festival
* Sundance Film Festival 
* Venice International Film Festival

Κατηγορία:Κινηματογραφικά γεγονότα ανά έτος
Προεδρία του Συμβουλίου της Ευρωπαϊκής Ένωσης

Η **Προεδρία του Συμβουλίου της Ευρωπαϊκής Ένωσης** ουσιαστικά είναι υπεύθυνη για τη λειτουργία του Συμβουλίου της Ευρωπαϊκής Ένωσης. Η προεδρία είναι εναλλασσόμενη και η κάτοχος χώρα αλλάζει κάθε έξι μήνες. Δεν υπάρχει μόνο ένας πρόεδρος, καθώς την ευθύνη λαμβάνει η κυβέρνηση της εκάστοτε χώρας που προεδρεύει και η οποία επιτρέπει στη χώρα να επηρεάσει την πολιτική της Ευρωπαϊκής Ένωσης κατά τη διάρκεια της θητείας της. Παρόλο που η προεδρία αλλάζει κάθε έξι μήνες, από το 2007 κάθε τρεις προεδρίες συνεργάζονται για ένα κοινό πολιτικό πρόγραμμα.

## Ιστορία
Όταν ιδρύθηκε το Συμβούλιο, το έργο του ήταν ελάχιστο και η προεδρία εναλλάσσονταν μεταξύ των έξι μελών, κάθε έξι μήνες. Ωστόσο, δεδομένου του φόρτου εργασίας του Συμβουλίου, αυξήθηκε και ο αριθμός των μελών αυξήθηκε, ενώ η έλλειψη συντονισμού μεταξύ δύο διαδοχικών εξάμηνων Προεδριών, εμπόδισε την ανάπτυξη των μακροπρόθεσμων προτεραιοτήτων για την Ευρωπαϊκή Ένωση.

Για να διορθωθεί η έλλειψη συντονισμού, υπήρξε η ιδέα των Τρίο Προεδρίας όπου ομάδες των τριών διαδοχικών Προεδριών, συνεργάστηκαν σε ένα κοινό πολιτικό πρόγραμμα. Αυτό τέθηκε σε εφαρμογή το 2007 και προβλέφθηκε ρητώς στις Συνθήκες της ΕΕ το 2009, με τη Συνθήκη της Λισαβόνας. Μέχρι το 2009, η Προεδρία είχε αναλάβει την πολιτική ευθύνη σε όλους τους τομείς της ευρωπαϊκής ολοκλήρωσης και είχε διαδραματίσει έναν ζωτικής σημασίας ρόλο, στην προώθηση των πολιτικών αποφάσεων υψηλού επιπέδου.

Η Συνθήκη της Λισαβόνας μείωσε τη σημασία της Προεδρίας σημαντικά, διαχωρίζοντας επισήμως το Ευρωπαϊκό Συμβούλιο από το Συμβούλιο της Ευρωπαϊκής Ένωσης. Ταυτόχρονα, διαχωρίστηκε η σύνθεση "Εξωτερικές Υποθέσεις" του Συμβουλίου από τη σύνθεση "Γενικές Υποθέσεις", και δημιουργήθηκε η θέση του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας.

## Λειτουργία
Η Προεδρία, που μερικές φορές ανεπίσημα αποκαλείται *Προεδρία της ΕΕ*, έχει τον πρωταρχικό ρόλο στο να οργανώνει όλες τις συνεδριάσεις του Συμβουλίου. Ωστόσο το να δίνει λύσεις σε δυσκολίες που μπορεί να προκύψουν εντός της Ένωσης, είναι επίσης πρωταρχική ευθύνη. Την θέση της Προεδρίας του Συμβουλίου της Ευρωπαϊκής Ένωσης έχει ο αρχηγός της κυβέρνησης της κατόχου χώρας.

## Λίστα προεδριών
### 1958 ως 2006
Το Συμβούλιο της Ευρωπαϊκής Ένωσης προεδρεύεται για μια περίοδο έξι μηνών από κάθε κράτος μέλος της ΕΕ.

### 2007 και έπειτα

## Σημειώσεις και παραπομπές


## Εξωτερικοί σύνδεσμοι

* Ιστοσελίδα Συμβουλίου της Ευρωπαϊκής Ένωσης
* Ιστοσελίδα Ελληνικής Προεδρίας του Συμβουλίου της Ευρωπαϊκής Ένωσης
* Λογότυπα των προεδριών
* Προεδρία ως το 2020 


Κατηγορία:Κατάλογοι που αφορούν την Ευρωπαϊκή Ένωση
Κατηγορία:Συμβούλιο της Ευρωπαϊκής Ένωσης
Ζίγκφριντ Γερούζαλεμ

Ο **Ζίγκφριντ Γερούζαλεμ**, (γερμανικά: *Siegfried Jerusalem*, Όμπερχαουζεν, 17 Απριλίου 1940) είναι Γερμανός τενόρος τραγουδιστής της μελοδραματικής όπερας. Έχει ταυτιστεί με τους ηρωικούς ρόλους των έργων του Βάγκνερ, και έχει υποδυθεί τον Ζίγκφριντ, τον Ζίγκμουντ, τον Λόενγκριν, τον Πάρσιφαλ και τον Τρίσταν. Από τη δεκαετία του 1990, έχει αφοσιωθεί στα μελοποιημένα έργα, ιδιαίτερα των Στράους, Μάλερ και Σούμαν.

## Βιογραφικό
Σπούδασε πιάνο, βιολί και φαγκότο στην Έσση.
Άρχισε την καριέρα του το 1975 όταν πήρε μέρος σε μια τηλεοπτική παραγωγής της όπερας *Der Zigeunerbaron*.

Εμφανίστηκε αρχικά στο φεστιβάλ του Μπαϊρόιτ το 1976 στον ρόλο του Φρο, και εμφανίστηκε αργότερα ως Ζίγκφριντ στην ομώνυμη όπερα το 1988 και ως Ζίγκφριντ το 1989 στο Λυκόφως των Θεών.
Το 1990 εμφανίστηκε στην Μετροπόλιταν Όπερα με τον Τζέιμς Λεβίν (James Levine), υποδυόμενος τον Ζίγκφριντ και στις δυο όπερες, καθώς επίσης και στον δύσκολο ρόλο του Λόγκε.
Το 1993 υποδύθηκε τον Τριστάνο στο φεστιβάλ του Μπαϊρόιτ, και σε άλλες σημαντικές όπερες της Ευρώπης.

Έχει βραβευτεί δυο φορές με το Γκράμι στην κατηγορία *Καλύτερο Album για Όπερα* το 1983 με Το Δαχτυλίδι του Νίμπελουνγκ στο Μπαίρόιτ και το 1991 με τον Χρυσό του Ρήνου στην Μετροπόλιταν Όπερα της Νέας Υόρκης.

Σήμερα διδάσκει μουσική στο κολέγιο της μουσικής στη Νυρεμβέργη.
## Παραπομπές

## Εξωτερικοί σύνδεσμοι
* Interview with Jerusalem on his 61st birthday
* The best of Siegfried Jerusalem

Κατηγορία:Γερμανοί τενόροι
Κατηγορία:Γερμανοί τραγουδιστές όπερας
Ιάκωβος Αρχατζικάκης

Ο **Ιάκωβος Αρχατζικάκης** (Ζίρος - Σμύρνη, 1922) ήταν Έλληνας κληρικός, θεολόγος και εθνομάρτυρας καταγόμενος από την Ζίρο Κρήτης.

Μετά το πέρας της θεολογικής εκπαίδευσής του στα Ιεροσόλυμα, στη Θεολογική Σχολή της Χάλκης και στη Βέρνη ανέλαβε διευθυντής της Ιερατικής Σχολής των Ιεροσολύμων. Όταν αργότερα εξορίσθηκε εκ της εκεί Ιεράς Συνόδου στη Σμύρνη, διορίσθηκε ιερατικός προϊστάμενος της κοινότητας Μπουτζά Σμύρνης.

Ο Ιάκωβος Αρχατζικάκης, κατά τη Μικρασιατική Καταστροφή, το 1922, σφαγιάστηκε από τους Τούρκους μέσα στον ναό που εκείνη τη στιγμή ιερουργούσε. Έγραψε πολλά έργα εκ των οποίων τα σημαντικότερα είναι "Χριστιανισμός και υλισμός" (στη γαλλική γλώσσα), "Αι κυριώτεραι εορταί εν τη αρχαία Ανατολική Εκκλησία" κ.ά.

## Έργα
* *Christianisme et matérialisme: deux conférences données a la société "Minerva"*, Schautz, 1903.
* *[http://anemi.lib.uoc.gr/metadata/3/f/0/metadata-411-0000005.tkl Étude sur les principales fêtes chrétiennes dans l'ancienne église d'orient]*, Genève : Impr. Fr. Weber, 1904.
* *Le Sacerdoce et l'Église Protestante*, Jerusalem, 1906.
* *Αι κυριώτεραι εορταί εν τη Αρχαία Ανατολική Εκκλησία*, Τύποις Ιερού Κοινού του Πανάγιου Τάφου, 1910.

## Παραπομπές


Αρχατζικάκης
Αρχατζικάκης
Κατηγορία:Έλληνες κληρικοί
Κατηγορία:Έλληνες εκκλησιαστικοί συγγραφείς
Ιακωβος
Ιακωβος
Ιακωβος
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Θύματα της Γενοκτονίας των Ελλήνων της Μικράς Ασίας και της Ανατολικής Θράκης
Γουλιέλμος Η΄ της Ακουιτανίας

Ο **Γουλιέλμος Η΄ της Ακουιτανίας** (*Guillaume VIII d'Aquitaine*, 1023/1025 – 25 Σεπτεμβρίου 1086) ήταν Δούκας της Γασκώνης (1052 - 1086) και ακολούθως Δούκας της Ακουιτανίας και Κόμης του Πουατιέ (1058 - 1086), διαδεχόμενος τον αδελφό του Γουλιέλμο Ζ΄ τον Αετό. Ο Γουλιέλμος Η΄ ήταν νεώτερος γιος του Γουλιέλμου Ε΄ της Ακουιτανίας από την 3η σύζυγο του, Αγνή της Βουργουνδίας. Ήταν γαμπρός του αυτοκράτορα Ερρίκου Γ΄, ο οποίος είχε νυμφευτεί την αδελφή του, Αγνή του Πουατιέ.

Έγινε δούκας της Γασκώνης (1052) κατά την διάρκεια της εξουσίας του μεγαλύτερου αδελφού του Γουλιέλμου Ζ΄. Ο πατέρας του είχε λάβει την κυριαρχία της Ακουιτανίας με τον 2ο γάμο του με την πριγκίπισσα Πρίσκα της Γασκώνης. Ήταν ένας από τους ηγέτες της εκστρατείας στην υπηρεσία του βασιλιά Ραμίρο Α΄ της Αραγωνίας κατά την Σταυροφορία του Μπαρμπάστρο (1064). Η Αραγωνική εκστρατεία κατά της πόλης Μπαρμπάστρο ήταν η πρώτη οργανωμένη χριστιανική εκστρατεία από τον πάπα Αλέξανδρο Β΄ κατά μίας Μουσουλμανικής πόλης στο Εμιράτο της Σαραγόσα, και προάγγελος των επερχόμενων Σταυροφοριών. Οι Αραγωνέζοι με τους συμμάχους τους κυρίευσαν την πόλη, έσφαξαν τους κατοίκους της και έλαβαν αναρίθμητα λάφυρα· παρόλα αυτά η Αραγωνία έχασε την πόλη τα επόμενα χρόνια. Η πολιτική του δούκα Γουλιέλμου Η΄ ήταν πάντα φιλικότατη στα Ισπανικά κρατίδια, παντρεύοντας όλες τις κόρες του με βασιλείς της Ιβηρικής.

## Οικογένεια

Με την πρώτη σύζυγό του, Γαρσένδη του Περιγκόρ (χώρισε το 1058), που έγινε μοναχή, δεν απέκτησε παιδιά.

Με τη δεύτερη σύζυγό του, Ματθίλδη (χώρισε το 1068) απέκτησε:
* Αγνή 1052–1078, παντρεύτηκε τον Αλφόνσο ΣΤ΄ των Χιμένεθ βασιλιά της Καστίλης & του Λεόν.

Με την τρίτη σύζυγό του Χίλντεγκαρντ της Βουργουνδίας, κόρης του Ροβέρτου Α΄ δούκα της Βουργουνδίας, απέκτησε:
* Αγνή 1072-1097, παντρεύτηκε τον Πέτρο Α΄ των Χιμένεθ βασιλιά της Αραγωνίας & της Παμπλόνας, γιο του εξαδέλφου της Αλφόνσου ΣΤ΄.
* Γουλιέλμος Θ΄ της Ακουιτανίας 1071-1127, δούκας της Ακουιτανίας.

## Πρόγονοι

## Παραπομπές


## Πηγές
*Owen, D. D. R. Eleanor of Aquitaine: Queen and Legend.
*Nouvelle Biographie Générale. Paris, 1859.
*Bachrach, Bernard S. (1993). Fulk Nerra, the Neo-Roman Consul, 987-1040. University of California Press.
*Dunbabin, Jean (1985). France in the Making: 843-1180. Oxford University Press.
*Reilly, Bernard F. (1992). The Contest of Christian and Muslim Spain:1031-1157. Cambridge, Mass.: Blackwell.

|-

Κατηγορία:Δούκες της Ακουιτανίας
Κατηγορία:Οίκος του Πουατιέ
Κατηγορία:Δούκες της Γασκώνης
Γουλιέλμος Ε΄ της Ακουιτανίας

Ο **Γουλιέλμος Ε΄ της Ακουιτανίας** ή **Γουλιέλμος ο Μέγας** (969 – 31 Ιανουαρίου 1030) Δούκας της Ακουιτανίας και Κόμης του Πουατιέ (990 - 1030) ήταν γιος και διάδοχος του Γουλιέλμου Δ΄ της Ακουιτανίας και της Έμμας του Μπλουά κόρης του Θεοβάλδου Α΄ του Μπλουά.  Ο Γουλιέλμος ήταν φίλος του επισκόπου Φουλβέρτου της Σαρτρ, που ίδρυσε την καθεδρική σχολή του Πουατιέ.

Φίλος των γραμμάτων και των τεχνών, έκανε την αυλή του στην Ακουιτανία το μεγαλύτερο επιστημονικό κέντρο στην Νότια Γαλλία. Παρά την καλλιέργειά του απέτυχε στις μάχες, ζήτησε την βοήθεια του Ροβέρτου Β΄ της Γαλλίας για να υποτάξει τον Μπόζο ντε Λα Μαρς χωρίς επιτυχία. Δεχόταν συνεχώς επιθέσεις από τους Βίκιγκ στα παράλια της Ακουιτανίας και ηττήθηκε οριστικά (1006), έχασε επιπλέον την Λουντούν και το Μιραμπαλέ από τον Φούλκωνα τον Μελανό.

## Η αυλή του κέντρο τεχνών και επιστημών

Ο Γουλιέλμος ήταν προστάτης των γραμμάτων και των τεχνών, έφερε ειρήνη στο δουκάτο με τους ευγενείς και την εκκλησία. Ανοικοδόμησε τον καθεδρικό ναό στο Πουατιέ που είχε καταστραφεί από φωτιά και ίδρυσε πολλά αβαεία, ταξίδευσε στην Ρώμη και την Ισπανία για προσκύνημα. Στην αυλή του δέχτηκε τους πρέσβεις όλων των Ευρωπαϊκών κρατών όπως του αυτοκράτορα Ερρίκου Β΄, του Αλφόνσου Ε΄ του Λεόν, του Κνούτου και του κυρίαρχου του Ροβέρτου της Γαλλίας.

Μια πρεσβεία υπό τον Ούλριχ Μανφρέδο Β΄ του Τορίνο έφτασε στη Γαλλία αναζητώντας βασιλιά αφού ο αυτοκράτορας Ερρίκος Β΄ είχε πεθάνει (1024 - 1025). Η πρεσβεία ζήτησε βασιλιά τον Ούγο Μάγνο γιο και συμβασιλέα του βασιλιά Ροβέρτου αλλά ο Γάλλος βασιλιάς αρνήθηκε. Η Ιταλική αντιπροσωπεία στην συνέχεια έφτασε στον Γουλιέλμο προτείνοντας να δώσει το στέμμα στον ίδιο ή σε έναν από τους γιους του. Ο Γουλιέλμος συμφώνησε αλλά αργότερα ύστερα από ταξίδι που πραγματοποίησε στην Ιταλία όπου είδε την άσχημη πολιτική κατάσταση αρνήθηκε.

## Οικογένεια

Με την πρώτη σύζυγό του, Αδαλεμόνδη του Λιμόζ απέκτησε:
* Γουλιέλμος ΣΤ΄ 1004-1038, δούκας της Ακουιτανίας.

Με την δεύτερη σύζυγό του Μπρίσκα της Γασκώνης, κόρη του Γουλιέλμου Σάντσεθ δούκα της Γασκώνης, (απεβ. το 1018) απέκτησε:
* Όντο 1010-1039, δούκας της Γασκώνης.
* Αδελαΐδα.
* Θεοβάλδος.

Με την τρίτη σύζυγό του Αγνή των Ιβρέα, κόρη του Όθωνα-Γουλιέλμου κόμη της Βουργουνδίας, απέκτησε:
* Γουλιέλμος Ζ΄ 1023-1058, δούκας της Ακουιτανίας.
* Γουλιέλμος Η΄1024-1086, δούκας της Ακουιτανίας.
* Αγνή, παντρεύτηκε τον Ερρίκο Γ΄ βασιλιά της Γερμανίας το 1043.

## Πρόγονοι

## Παραπομπές



## Πηγές
*Nouvelle Biographie Générale. Paris, 1859.
*Owen, D. D. R. Eleanor of Aquitaine: Queen and Legend.
*Weir, Alison. Eleanor of Aquitaine. 2001.

|-

Κατηγορία:Δούκες της Ακουιτανίας
Κατηγορία:Κόμητες του Πουατιέ
Κατηγορία:Οίκος του Πουατιέ
Πρέμιερ Λιγκ Σκωτίας

Η **Πρέμιερ Λιγκ Σκωτίας** (αγγλικά: *Scottish Premier League*, SPL) αποτελούσε την κορυφαία εθνική ποδοσφαιρική κατηγορία στη Σκωτία. Ξεκίνησε το 1890 με την ίδρυση της επαγγελματικής ποδοσφαιρικής ένωσης (Scottish Football League). Το 1975 η *Α΄ κατηγορία* μετονομάστηκε σε *Πρέμιερ* (Premier Division) και το 1998 σε *Πρέμιερ Λιγκ* καθώς τη χρονιά εκείνη διασπάστηκε από την Σκωτική Ποδοσφαιρική Ένωση (SFL).

Η πιο επιτυχημένη ομάδα του θεσμού είναι η Ρέιντζερς, η οποία έχει κατακτήσει 54 πρωταθλήματα, ενώ ακολουθεί με 45 πρωταθλήματα η Σέλτικ. Οι δύο ομάδες κυριαρχούν στην ιστορία του σκωτσέζικου πρωταθλήματος καθώς έχουν κατακτήσει τα 99 από τα 118 πρωταθλήματα, με την τελευταία ομάδα εκτός των δύο αιωνίων αντιπάλων της Γλασκόβης που αναδείχθηκε πρωταθλήτρια Σκωτίας να είναι η Αμπερντίν το 1985.

Η Σκωτική Πρέμιερ Λιγκ (Scottish Premier League) συγχωνεύθηκε με την Σκωτική Φούτμπολ Λιγκ (Scottish Football League) σχηματίζοντας την Σκωτική Επαγγελματική Φούτμπολ Λιγκ στις 27 Ιουνίου του 2013.

## Πρωταθλητές

## Χορηγίες
Η Bank of Scotland, η οποία αποτέλεσε τον κύριο χορηγό του πρωταθλήματος από το Μάρτιο του 1999 (το πρωτάθλημα ήταν δίχως χορηγό για το μεγαλύτερο μέρος της περιόδου), δεν ανανέωσε τη χορηγία της στο τέλος της περιόδου 2006–07. Οι συνομιλίες ξεκίνησαν με την Clydesdale Bank, και ως αποτέλεσμα, μια τετραετή συμφωνία για 8 εκατομμύρια στερλίνες τέθηκε σε ισχύ από τον Ιούλιο του 2007, ενώ το 2010 αυτή παρατάθηκε μέχρι το 2013.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές διοργανώσεις Σκωτίας
Ο ανακατωσούρας

***Ο ανακατωσούρας*** είναι μια ελληνική κωμική ταινία σε σκηνοθεσία του Γρηγόρη Γρηγορίου και σενάριο του Γιώργου Λαζαρίδη, σε παραγωγή της εταιρείας Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς.

## Πλοκή

Ο Θωμάς Καρατουλπάνης (Ντίνος Ηλιόπουλος) είναι ένας αγαθός υπάλληλος σε περίπτερο αυτοκινήτων στη Διεθνή Έκθεση Θεσσαλονίκης. Λόγω του πράου, μικροαστικού χαρακτήρα του τον επικρίνουν συνεχώς η πεθερά του (Μαρίκα Κρεββατά), ο θείος του (Νίκος Σταυρίδης) και το αφεντικό του (Περικλής Χριστοφορίδης). Η μόνη που τον υποστηρίζει είναι η γυναίκα του (Γκέλυ Μαυροπούλου).

Όμως, η εμφάνιση στη δουλειά του αλλά κυρίως στη ζωή της οικογένειάς του του Ηρακλή, ενός σωσία με εντελώς διαφορετικό χαρακτήρα που αγοράζει πανάκριβα δώρα στο όνομα του Καρατουλπάνη, προκαλεί αναστάτωση. Ο θείος του Θωμά προσλαμβάνει τον ιδιωτικό ντεντέκτιβ Αστραπομμάτη, για να διαλευκάνει το μυστήριο του σωσία.

Ο Θωμάς ασχολείται ερασιτεχνικά με τη σύνθεση τραγουδιών και θέτει υποψιφιότητα στο Φεστιβάλ Τραγουδιού Θεσσαλονίκης. Εκεί όμως παρουσιάζεται αντί αυτού ο σωσίας του, κερδίζοντας το πρώτο βραβείο. Η οικογένεια αρχίζει πάλι να τον επικρίνει και τότε είναι που θα αποκαλυφθεί η ταυτοπροσωπεία του σωσία με τον Θωμά, ο οποίος έχει στήσει όλο αυτό το κόλπο για να αποδείξει σε όλους την αξία του.

## Διανομή ρόλων
* Ντίνος Ηλιόπουλος - Θωμάς Καρατουλπάνης**'
* [[Γκέλυ Μαυροπούλου]] - Λίλα Καρατουλπάνη
* [[Νίκος Σταυρίδης]] - Λάζαρος**'
* Κούλης Στολίγκας - ντέντεκτιβ Αστραπομμάτης**
* Μαρίκα Κρεββατά - Θεώνη Καρατουλπάνη, μητέρα Λίλας
* Περικλής Χριστοφορίδης - Μελισόβας, διευθυντής αντιπροσωπείας
* Βαγγέλης Πλοιός- ανθοπώλης
* Δήμητρα Ζέζα - δεσποινίς Παπαχατζή
* Σάκης Τσολακάκης - ταξιτζής
* Τούλα Διακοπούλου - οικιακή βοηθός
* Μανώλης Παπαγιαννάκης - σερβιτόρος
* Γιώργος Πάλλης
* Άλκης Στέας - παρουσιαστής φεστιβάλ τραγουδιού
* Βιβή Μαρκουτσά - υπάλληλος αντιπροσωπείας
* Γιώργος Γαβριηλίδης - γενικός
* Άντζελα Ζήλεια - διαγωνιζόμενη τραγουδίστρια

## Παραγωγή

Ο εναλλακτικός τίτλος της ταινίας ήταν *Και ο Θεός έπλασε τους αγαθούς.* 

Στην ταινία τραγουδούν η Άντζελα Ζήλεια, οι αδελφές Θεοχάρη και το συγκρότημα Greeks. Η Ζήλεια συμμετείχε πράγματι στον διαγωνισμό τραγουδιού με την επιτυχία "Καλώς όρισες, έρωτα" κερδίζοντας τελικά το πρώτο βραβείο.

Στις ενσωματωμένες εμβόλιμες σκηνές από το Φεστιβάλ Τραγουδιού Θεσσαλονίκης, κάμεο εμφανίσεις στην ταινία κάνουν οι Γιώργος Φούντας, Αλέκα Κατσέλη, Νόρα Κατσέλη, Κώστας Παπαχρήστος, Χριστόφορος Νέζερ, ο Γιάννης Γκιωνάκης, ο Αλέκος Σακελλάριος και ο Γιώργος Μουζάκης.

## Αναφορές


## Βιβλιογραφία
* Γρηγόρης Γρηγορίου, εκδ. Αιγόκερως, Αθήνα, 1996, σελ.145-146
## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ταινίες βασισμένες σε θεατρικά έργα
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες με μουσική σύνθεση Γιώργου Μουζάκη
Αρχιεπίσκοπος Θεόκλητος Β΄

Ο **Αρχιεπίσκοπος Θεόκλητος Β΄**(κατά κόσμον **Θεόκλητος Παναγιωτόπουλος**) (Δημητσάνα, 1890 - Αθήνα, 8 Ιανουαρίου 1962) ήταν Έλληνας Ορθόδοξος κληρικός, που διετέλεσε προκαθήμενος της Εκκλησίας της Ελλάδος, ως Αρχιεπίσκοπος Αθηνών, από το 1957 έως το 1962.

## Βιογραφία
Ο Θεόκλητος Παναγιωτόπουλος γεννήθηκε στη Δημητσάνα το 1890, όπου και ολοκλήρωσε τις εγκύκλιες σπουδές του. Αποφοίτησε από τη Θεολογική Σχολή του Πανεπιστημίου Αθηνών και εργάστηκε στο Γενικό Εκκλησιαστικό Ταμείο. Στη συνέχεια, αφού πρώτα έγινε η κουρά του σε μοναχό, χειροτονήθηκε πρεσβύτερος και τοποθετήθηκε σε θέση ιεροκήρυκα στην Ιερά Μητρόπολη Φθιώτιδος. Το 1923 ανέλαβε τα καθήκοντα του αρχιγραμματέα της Ιεράς Συνόδου και την αμέσως επόμενη χρονιά εξελέγη βοηθός επίσκοπος του αρχιεπισκόπου Αθηνών Χρυσοστόμου. Το 1931 διορίστηκε μητροπολίτης στην Μητρόπολη Καλαβρύτων και Αιγιαλείας. Τον Νοέμβριο του 1944, πριν συμπληρωθεί ούτε ένα έτος από τη Σφαγή των Καλαβρύτων, άφησε τα Καλάβρυτα για να μετατεθεί στην μεγαλύτερη Μητρόπολη Πατρών. Στις 7 Αυγούστου του 1957 εξελέγη αρχιεπίσκοπος Αθηνών. Στη θέση αυτή παρέμεινε μέχρι και τον θάνατό του, στις 8 Ιανουαρίου 1962.

## Aρχιεπίσκοπος
Διετέλεσε αρχιεπίσκοπος για πέντε έτη - έως τον θάνατο του - και ασχολήθηκε με την κάλυψη των αναγκών για ιερείς της αρχιεπισκοπής, με μισθολογικά ζητήματα των ιερέων καθώς και με θέματα επιμόρφωσης τους. Το 1958 απαγόρευσε τη συμμετοχή των κληρικών στις βουλευτικές εκλογές.

Αξιοσημείωτο της περιόδου αυτής ήταν και το κίνημα επτά αρχιερέων τον Απρίλιο του 1959, το οποίο οδήγησε στην κατάργηση από την κυβέρνηση της δυνατότητας μετάθεσης των μητροπολιτών. Αυτήν την περίοδο ανακαινίστηκε και το αρχιεπισκοπικό μέγαρο.

## Παραπομπές


## Πηγές
*Meyer, Hermann Frank (2001). Από τη Βιέννη στα Καλάβρυτα - Τα αιματηρά ίχνη της 117ης μεραρχίας καταδρομών στη Σερβία και την Ελλάδα, μετάφρ. Γιάννης Μυλωνόπουλος, Βιβλιοπωλείον της Εστίας, Αθήνα, 2003, ISBN 960-05-1112-8 (τίτλος πρωτοτύπου Von Wien nach Kalavryta - Die blutige Spur der 117.Jäger-Division durch Serbien und Griechenland).
* 
* 

## Εξωτερικοί σύνδεσμοι
* 
* 
* 

Κατηγορία:Αρχιεπίσκοποι Αθηνών και πάσης Ελλάδος
Κατηγορία:Μητροπολίτες Καλαβρύτων
Κατηγορία:Μητροπολίτες Πατρών
Θεόκλητος Β΄
Κατηγορία:Επίσκοποι του 20ού αιώνα
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Μαντάμ Σουσού (ταινία)

Η ***Μαντάμ Σουσού*** είναι μια ελληνική κωμική ταινία του 1948, σε παραγωγή Μέγα Φιλμ και σε σκηνοθεσία Τάκη Μουζενίδη. Το σενάριο το διασκεύασε ο Νίκος Τσιφόρος, ενώ η αρχική πηγή του έργου ήταν το μυθιστόρημα ''Μαντάμ Σουσού'' του Δημήτρη Ψαθά.

## Πλοκή
Η φαντασιόπληκτη μαντάμ Σουσού (Μαρίκα Νέζερ) πιστεύει πως έχει αριστοκρατική καταγωγή και παριστάνει την ξεπεσμένη μεγαλοαστή στους γείτονες του Μπύθουλα, της φτωχής συνοικίας όπου ζει. Ο άντρας της, ο Παναγιωτάκης (Βασίλης Λογοθετίδης), παρʼ όλο τον χλευασμό των γειτόνων του, δεν θέλει να της χαλάει το χατίρι και συμφωνεί πάντα μαζί της. Ένας απατεώνας, ο Καντακουζηνός (Γιώργος Παππάς), πληροφορείται πως η γυναίκα κληρονόμησε εξ Αμερικής μια μεγάλη περιουσία. Καταστρώνει ένα σχέδιο για να της φάει τα χρήματα. Την ξελογιάζει κι εκείνη τον ακολουθεί, εγκαταλείποντας τον άντρα της. Εγκαθίστανται στο Κολωνάκι και ξοδεύουν τα χρήματά της επιδεικτικά, μέχρι που ο απατεώνας εξαφανίζεται με όσα χρήματα έχουν απομείνει. Η μαντάμ Σουσού θα επιστρέψει με καμένα φτερά στη λαϊκή γειτονιά και στον καλόκαρδο άντρα της που εξακολουθεί να την αγαπά.

## Διανομή''''

* Μαρίκα Νέζερ - Σουσού
* Βασίλης Λογοθετίδης - Παναγιωτάκης
* Γεώργιος Παππάς - Καντακουζηνός

## Υποδοχή
Ο Αχιλλέας Μαμάκης έγραψε στην εφημερίδα *[[Έθνος (εφημερίδα)|Έθνος]]* καυτηριάζοντας αυστηρά τη μεταφορά του μυθιστορήματος στην κινηματογραφική οθόνη:Στο βιβλίο - αναντίρρητα - η υπερβολή διασκεδάζει. Στην οθόνη όμως φέρνει το εντελώς αντίθετο αποτέλεσμα. Όχι μόνον δεν πείθει, αλλά και αμέσως ξενίζει. Κατόπιν - όσο μάλιστα εκτραχηλίζεται η υπερβολή - η εντύπωσις γίνεται ακόμη δυσμενέστερη και αρχίζει σχεδόν να ενοχλή. Καταντά, δηλαδή, προφανές ότι η Μαντάμ Σουσού δεν προσφέρεται να γίνη ταινία. Ο ολοζώντανος γελοιογραφικός τύπος του βιβλίου αποβαίνει κακόζηλο, ψεύτικο και τραβηγμένο από τα μαλλιά κατασκεύασμα, που ελάχιστες μόνον στιγμές προκαλεί το χονδρό γέλιο στο μεγάλο πλήθος. Πρόκειται για τη μοναδική ταινία στην οποία η Μαρίκα Νέζερ ήταν πρωταγωνίστρια. 

## Παραπομπές


## Εξωτερικοί σύνδεσμοι
* ''Μαντάμ Σουσού'' στην Ταινιοθήκη της Ελλάδος

*  

Κατηγορία:Ταινίες του 1948
Κατηγορία:Ελληνικές ταινίες της δεκαετίας 1940
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες βασισμένες σε ελληνικά μυθιστορήματα
Κατηγορία:Ταινίες με μουσική σύνθεση Κώστα Γιαννίδη
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Χαμένες ταινίες
Μέλπω (ταινία)

Η ***Μέλπω*** είναι μια ελληνική, κωμική ταινία του 1958, σε σενάριο Γιώργου Γιαννακόπουλου, σκηνοθεσία Φρίξου Ηλιάδη και σε παραγωγή Σάββας Φιλμ. Πρωταγωνιστεί η Σπεράντζα Βρανά.

## Πλοκή

Η ταινία αναφέρεται στη Μέλπω, μια αισθησιακή γυναίκα, που παίζει με τις καρδιές των αντρών.

## Διανομή

* Σπεράντζα Βρανά - Μέλπω
* Ντίνος Ηλιόπουλος
* Άννα Μαντζουράνη
* Νίκος Ρίζος
* Νίκος Τζόγιας
* Μπέτυ Μοσχονά
* Παντελής Ζερβός
* Ερρίκος Κονταρίνης

## Παραπομπές


## Εξωτερικοί σύνδεσμοι
*Ταινιοθήκης της Ελλάδος, ''ΜΕΛΠΩ'' 
* 

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1958
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Χαμένες ταινίες
Αρίστων

Με το όνομα **Αρίστων** φέρονται στην αρχαία ελληνική ιστορία τα ακόλουθα πρόσωπα:

* Ο Αρίστων ο Αγησικλή, Βασιλιάς της Σπάρτης.
* Ο Αρίστων (Παιονίας), Βασιλιάς της Παιονίας.
* Ο Αρίστων (τύραννος), Τύραννος του Αρχαίου Βυζαντίου, αναφέρεται από τον Ηρόδοτο (Δ 138).
* Ο Αρίστων ο Κυρηναίος, πολιτικός της Κυρήνης.
* Ο Αρίστων ο Τριχωνεύς, στρατηγός από την Αιτωλία.
* Ο Αρίστων (του Αριστοκλή), ο πατέρας του Πλάτωνα.
* Ο Αρίστων (του Σοφοκλή), νόθος γιος του Σοφοκλή.
* Ο Αρίστων ο Αλεξανδρινός, περιπατητικός φιλόσοφος.
* Ο Αρίστων ο Κείος, επίσης περιπατητικός φιλόσοφος.
* Ο Αρίστων ο Κώος, και αυτός περιπατητικός φιλόσοφος.
* Ο Αρίστων ο Χίος, ή Αρίστων ο Φάλανθος κυνικός φιλόσοφος.
* Ο Αρίστων (γραμματικός), εξελληνισμένος Ιουδαίος.
* Ο Αρίστων (χαλκουργός).

Επίσης ο Άγιος Αρίστων, επίσκοπος Αρσινόης Κύπρου, και ο Αρίστων ο Πελλαίος, χριστιανός απολογητής.
*Σημειώνεται επίσης πως η λέξη *Αρίστων* ως ουσιαστικό απαντάται στη γενική πληθυντικού του "άριστον" (= γεύμα, στη καθαρεύσουσα) και ως επίθετο *αρίστων* απαντάται στη γενική πληθυντικού του *άριστος*, (και στα τρία γένη: των **αρίστων**). 

Κατηγορία:Αποσαφηνίσεις ονομάτων
Δράμι

Το **δράμι** είναι μονάδα μέτρησης βάρους, σε χρήση στην Ελλάδα μέχρι το 1959. Ένα δράμι στην Ελλάδα ήταν ισοδύναμο με 3,203 γραμμάρια. 400 δράμια ισοδυναμούσαν με μια οκά.

Η λέξη είναι αντιδάνειο και προέρχεται από το αραβικό ντιράμ (ή ντιρχάμ), το οποίο με τη σειρά του προέρχεται από τη αρχαία δραχμή.

Το βάρος του δραμιού ήταν διαφορετικό κατά τόπους:
* 3,203 γραμμάρια στην Τουρκία, Ελλάδα και Αλβανία.
* 3,17514659 γραμμάρια στην Κύπρο.
* 3,06 γραμμάρια στην Περσία.
* 3,12 γραμμάρια στην Αίγυπτο.
* 2,592 στην Αβησσυνία.
* 3,052 στην Τριπολίτιδα και
* 4,226 στην Αλγερία 

Η λέξη χρησιμοποιείται και μεταφορικά για να δείξει την πολύ μικρή ποσότητα, όπως στην έκφραση "δεν έχει δράμι μυαλό" (δεν έχει σχεδόν καθόλου μυαλό - δεν είναι έξυπνος).

Η έκφραση «τα έχει τετρακόσια» αναφέρεται  σε άνθρωπο που έχει πλήρη επίγνωση και λογική (δεν του λείπει κανένα από τα 400 δράμια που υπάρχουν σε μια οκά).

## Παραπομπές


## Εξωτερικοί σύνδεσμοι
* 

Δραμι
Δραμι
Ο παπατρέχας

***Ο παπατρέχας*** είναι ελληνική κωμική ταινία του 1966, σε παραγωγή Θανάση Βέγγου και σκηνοθεσία Ερρίκου Θαλασσινού. Το σενάριο γράφτηκε από τον Ναπολέοντα Ελευθερίου. 

## Πλοκή

Ο Πολύδωρος Λαγός (Θανάσης Βέγγος), το γένος Παπατρέχα (γεννηθείς εις Τρεχαλητό Ιωαννίνων), θυρωρός μιας πολυκατοικίας της πρωτεύουσας, τρέχει και δεν φτάνει προκειμένου να εξυπηρετήσει όλους τους ένοικους της πολυκατοικίας για να εξοικονομήσει χρήματα και να παντρέψει τις έξι αδερφές του - τη θρησκευόμενη Μαρία (Ηρώ Κυριακάκη), τη μοντέρνα Ναυσικά (Νίτσα Μαρούδα), την καλλίφωνη μαγείρισσα Τερψιθέα (Σούλη Σαμπάχ), την ωραία Ελένη (Μαρία Σολδάτου), τη μελετηρή Αικατερίνη (Κία Μπόζου), την πολυλογού Αλεξάνδρα (Κατερίνα Γιουλάκη) - και την γεροντοκόρη θεία του, Καλλιόπη (Ταϋγέτη). Ακολουθεί ανελέητο κυνήγι γαμπρών και γάμων με σκοπό να πάρει και αυτός σειρά και να παντρευτεί την καλή του, Χαρίκλεια Ανωγειανάκη (Φραντζέσκα Αλεξάνδρου), της οποίας οι ιδιαίτερα αυστηρών αρχών εννιά αδελφοί από την Κρήτη, πιέζουν τον Πολύδωρο για τον γάμο και τον εκβιάζουν μέσω του Μανώλη (Νίκος Φέρμας), του ενός από αυτούς, ότι θα δώσουν τη Χαρίκλεια σε άλλον.

## Διανομή

## Παραγωγή και παραλειπόμενα
Η πολυκατοικία των γυρισμάτων βρίσκεται στο Παγκράτι, επί των οδών Υμηττού και Αρρύβου. 

Οι επικίνδυνες σκηνές της ταινίας, στις οποίες ο Πολύδωρος κρέμεται στον αέρα από την ταράτσα της πολυκατοικίας και περνά μέσα από τη τζαμαρία της εισόδου πραγματοποιήθηκαν από τον ίδιο τον Βέγγο, όπως το συνήθιζε, χωρίς τη βοήθεια κασκαντέρ. 

Το 2025, η ταινία έγινε έγχρωμη και προβλήθηκε για πρώτη φορά στο MEGA, το Σάββατο 22 Νοεμβρίου στις 22:10.

## Κυκλοφορία
Η ταινία κυκλοφόρησε στις κινηματογραφικές αίθουσες στις 28 Φεβρουαρίου 1966. Με 420.339 εισιτήρια, ήρθε στην 8η θέση ανάμεσα σε 101 ελληνικές ταινίες της σαιζόν. Κυκλοφόρησε με τη μορφή DVD στις 21 Απριλίου 2003. 

## Παραπομπές


## Εξωτερικοί σύνδεσμοι
* 
* ''Ο παπατρέχας'' στο Veggos.gr
* ''Ο παπατρέχας'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής ΘΒ Ταινίες Γέλιου
Κατηγορία:Ταινίες σε παραγωγή Θανάση Βέγγου
Κατηγορία:Ελληνικές ασπρόμαυρες ταινίες
Σανέλ Γιάχιτς

Ο **Σανέλ Γιάχιτς** (*Sanel Jahić*, 10 Δεκεμβρίου 1981) είναι Βόσνιος ποδοσφαιριστής, διεθνής με την Εθνική Ελπίδων της Βοσνίας. Υπήρξε επί σειρά ετών ποδοσφαιριστής στη Βοσνιακή Ζελιέσνιτσαρ του Σαράγιεβο και μεταγράφηκε τον Ιανουάριο του 2008 στον Άρη Θεσσαλονίκης. 

## Βιογραφία
Γεννήθηκε στο Στρασβούργο της Γαλλίας. Ξεκίνησε το ποδόσφαιρο στα τμήματα υποδομής της Ρασίνγκ Στράσμπουργκ και ακολούθως της Σοσό προτού μεταπηδήσει στη Βοσνία και στη Ζελέσνιτσαρ (ντεμπούτο στο βοσνιακό πρωτάθλημα στον αγώνα Žepče - Ζελέσνισταρ 1:1 στις 4.8.2002) με την οποία αναδείχτηκε πρωταθλητής Βοσνίας. Πρόκειται για πολυσύνθετο παίκτη που μπορεί και αγωνίζεται σε διάφορες θέσεις της άμυνας, άλλοτε ως δεξί μπακ, άλλοτε ως κεντρικός αμυντικός ή αμυντικός μέσος ενώ έχει παίξει και στη θέση του ακραίου επιθετικού ή του σέντερ φορ. Έχει ύψος 1.85 μ και βάρος 85 κιλά, ενώ διακρίνεται για την έφεση του στην εκτέλεση στημένων φάσεων (φάουλ, πέναλτι, κόρνερ).

Χάρη στις εντυπωσιακές του εμφανίσεις με τη Ζελιέσνιτσαρ, κινήθηκαν για την απόκτησή του Ισπανικές ομάδες και το καλοκαίρι του 2003 μεταπήδησε στη Λας Πάλμας (Β' Εθνική Ισπανίας) όπου παρέμεινε μέχρι το 2005. Επόμενος σταθμός του η επίσης ισπανική Μέριδα (Γ' Εθνική Ισπανίας) και το καλοκαίρι του 2006 επέστρεψε στη Ζελιέσνιτσαρ. Στο χαμηλής δυναμικότητας Βοσνιακό Πρωτάθλημα, αν και μη αγωνιζόμενος ως επιθετικός, διακρίθηκε για την εκτελεστική του δεινότητα, φτάνοντας να πετύχει χατ-τρικ στον αγώνα κυπέλλου Ζελέζνιτσαρ-FK Modriča 3-2, τον Νοέμβριο του 2007 αλλά και συνολικά 12 γκολ σε 15 εμφανίσεις στο πρώτο μισό της αγωνιστικής σεζόν 2007-08.

Τον Νοέμβριο του 2007, εκπληρώθηκε ένα παιδικό του όνειρο, καθώς κλήθηκε για πρώτη φορά στην Εθνική ομάδα της Βοσνίας στον εκτός έδρας αγώνα της χώρας του εναντίον της Τουρκίας για τα προκριματικά του Euro 2008.

## Εξωτερικοί σύνδεσμοι

* http://www.national-football-teams.com/v2/player.php?id=27010 - Προφίλ.

Κατηγορία:Μέσοι ποδοσφαιριστές
Κατηγορία:Βόσνιοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Ζελιέζνιτσαρ Σαράγεβο
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Καρντεμίρ Καραμπούκσπορ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σαιντ-Τζόνστοουν ΦΚ
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΟΝ Λας Πάλμας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο
Το έξυπνο πουλί (ταινία)

***Το έξυπνο πουλί*** είναι ελληνική κωμική ταινία του 1961, κινηματογραφική διασκευή του ομότιτλου θεατρικού έργου των Νίκου Τσιφόρου και Πολύβιου Βασιλειάδη, σε σκηνοθεσία Ορέστη Λάσκου και σενάριο Γιώργου Λαζαρίδη.

## Πλοκή

Η Φανή (Άννα Φόνσου), μια φτωχή αλλά έξυπνη κοπέλα, ζητά δουλειά ως υπάλληλος στο μαγαζί του Λουκά (Κώστας Χατζηχρήστος), ο οποίος την προσλαμβάνει τελικά. Η Φανή, που δεν κρύβει το ενδιαφέρον της για τον καλόπιστο Λουκά, αναλαμβάνει να τον σώσει από τις κομπίνες διαφόρων επιτήδειων, δήθεν συνεργατών του.

Στην συνέχεια, ο Λουκάς εκτιμά τα προσόντα και την καλή καρδιά της Φανής και οι δυο τους ερωτεύονται, αλλά την κρίσιμη στιγμή εμφανίζεται ο Μίμης (Σταύρος Παράβας), ένας άνθρωπος από το παρελθόν της Φανής, που έχει επιστρέψει για να τη διεκδικήσει.

## Διανομή ρόλων

* Άννα Φόνσου - Φανή**'
* [[Κώστας Χατζηχρήστος]] - Λουκάς Μανής**'
* Σταύρος Παράβας - Μίμης
* Βασίλης Αυλωνίτης - Θανάσης
* Κατερίνα Γώγου - Μαρίνα Μανή
* Δημήτρης Νικολαΐδης - Μίχος
* Τάκης Χριστοφορίδης - Φιλώτας
* Άννα Μαντζουράνη - Νίτσα
* Μαρία Βούλγαρη - Ηρώ Δαλέζη
* Μαρίκα Νέζερ - πελάτισσα

## Παραγωγή
Η ταινία κυκλοφόρησε στις αίθουσες τη σεζόν 1961-1962 κόβοντας 64.517 εισιτήρια και κατατάχθηκε στην 7η θέση ανάμεσα σε 68 ταινίες της ίδιας σεζόν. 

Ο Γιώργος Λαζαρίδης διασκεύασε εκ νέου το σενάριο και με σκηνοθέτη και πρωταγωνιστή τον Θανάση Βέγγο γυρίζουν την ταινία *[[Ποιος Θανάσης!!]]* με πρωταγωνίστρια και πάλι τη Φόνσου, συμπαραγωγής των εταιρειών Θ.Β. Ταινίες Γέλιου και Φίνος Φίλμ. 

## Παραπομπές


## Εξωτερικοί σύνδεσμοι
* ''Το έξυπνο πουλί''  στο Cine.gr
* ''Το έξυπνο πουλί'' στην Ταινιοθήκη της Ελλάδος
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1961
Κατηγορία:Ελληνικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε θεατρικά έργα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ελληνικές ασπρόμαυρες ταινίες
Εκατό χιλιάδες λίρες

Το ***Εκατό χιλιάδες λίρες*** είναι κωμική, κινηματογραφική, ελληνική ταινία του 1948, παραγωγής Άττικα Φιλμ και σε σκηνοθεσία Αλέκου Λειβαδίτη, ενώ ο Νίκος Τσιφόρος έγραψε το σενάριο της ταινίας. Πρωταγωνιστούν: οι Αλέκος Λειβαδίτης, Μίμης Φωτόπουλος, Ντίνος Ηλιόπουλος και Καίτη Πάνου.

## Πλοκή
Η Παγώνα (που τη φωνάζουν Πέγκυ) κόρη ενός ομογενούς από την Αυστραλία, γυρίζει στην Ελλάδα μετά τον θάνατο του πατέρα της. 

Πηγαίνει να μείνει μαζί με τον θείο της, Διονύση Κατιφέ, που εκτελεί και χρέη διαχειριστή της περιουσίας του νεκρού αδελφού του. Η περιουσία αυτή ανέρχεται σε εκατό χιλιάδες λίρες και ο Διονύσης τις διαχειρίζεται μέχρι τον γάμο της Πέγκυς, οπότε τα χρήματα θα περάσουν στη δική της κυριότητα. Ο Διονύσης, όμως, σκοπεύει να σφετεριστεί αυτήν την περιουσία και σκαρφίζεται ένα σχέδιο, βάζοντας τον Φρίξο, τον συνέταιρό του, να παντρευτεί την Πέγκυ η οποία τον ερωτεύεται. Ταυτόχρονα, με την Πέγκυ φλερτάρει και ο Κλεομένης, καθηγητής γεωλογίας και ζητά βοήθεια από τον Χρόνη, υπάλληλο του Διονύση, για να την κατακτήσει.

Για να αποφασίσει, η κοπέλα δοκιμάζει και τους δύο επίδοξους μνηστήρες, προσποιούμενη ότι έχει χρεοκοπήσει, με σκοπό να επιλέξει εκείνον που θα αποδείξει ότι θέλει την ίδια και όχι την περιουσία της.

## Διανομή

* Αλέκος Λειβαδίτης - Φρίξος Ντελαπής**'
* [[Μίμης Φωτόπουλος]] - Κλεομένης**'
* Ντίνος Ηλιόπουλος - Χρόνης**'
* [[Καίτη Πάνου]] - Παγώνα (Πέγκυ) Κατηφέ**'
* Γιώργος Δαμασιώτης - Διονύσης Κατηφές**
* Φίλιας Φιλιππίδης - Αγκόπ
* Τζένη Σταυροπούλου - Αγγέλα
* Γιάννης Ιωαννίδης
* Ανδρέας Μυτάκης
* Σούλα Εμμανουήλ

## Παραγωγή
Η ταινία έκανε πρεμιέρα στις αίθουσες στις 17 Μαρτίου 1948,  ενώ το 1956 επανακυκλοφόρησε με την προσθήκη σκηνών και με τον τίτλο *Γαμπροί Με Δόσεις*. 

## Παραπομπές


## Εξωτερικοί σύνδεσμοι
* ''Εκατό χιλιάδες λίρες'' στην Ταινιοθήκη της Ελλάδος
* 

Κατηγορία:Ελληνικές ταινίες της δεκαετίας 1940
Κατηγορία:Ταινίες του 1948
Κατηγορία:Ελληνικές κωμικές ταινίες
Κατηγορία:Ταινίες σε σενάριο Νίκου Τσιφόρου
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μενέλαου Θεοφανίδη
Θρησκευτική και Ηθική Εγκυκλοπαίδεια

Η ***Θρησκευτική και Ηθική Εγκυκλοπαίδεια***, συντομογραφικά ***ΘΗΕ***, είναι μια 12τομη εγκυκλοπαίδεια, αποτέλεσμα συνεργασίας ακαδημαϊκών, πανεπιστημιακών και άλλων συγγραφέων στο διάστημα από το 1962 ως το 1968. Αποτελεί το πρώτο ολοκληρωμένο έργο εγκυκλοπαιδικής συλλογής πληροφοριών στο χώρο της Θεολογίας μετά τις ανολοκλήρωτες *Θρησκευτική και Χριστιανική Εγκυκλοπαίδεια* (1934, 3 τόμοι μόνο) και *Μεγάλη Εγκυκλοπαίδεια του Χριστιανισμού* (1954, 1 τόμος μόνο). 

Εκδότης της *ΘΗΕ* ήταν ο φιλόλογος, δημοσιογράφος και διευθυντής περιοδικών και άλλων εντύπων Αθανάσιος Μαρτίνος (1907-1985).

Σύμφωνα με τον πρόλογο της εγκυκλοπαίδειας, περιέχονται άρθρα *"ηγγυημένης επιστημονικότητας"* ενώ στα σημεία της θεολογικής διαπραγματεύσεως δίνεται βάρος στη *μαρτυρία* της Ορθόδοξης Θεολογίας. Για το λόγο αυτό, οι Αγιογραφικές παραπομπές των άρθρων στηρίζονται στη μετάφραση της Π. Διαθήκης από τους Εβδομήκοντα και στο εγκεκριμένο από το Οικουμενικό Πατριαρχείο Κωνσταντινουπόλεως κείμενο της Καινής Διαθήκης, ενώ συμπληρωματικά, όπου υπάρχει ιδιαίτερος επιστημονικός λόγος, γίνονται παραπομπές και στο μασοριτικό κείμενο.

Το συνολικό έργο πραγματοποιήθηκε υπό την εποπτεία ακαδημαϊκών και πανεπιστημιακών που αποτέλεσαν το Γενικό και το Εποπτικό Συμβούλιο της εγκυκλοπαίδειας. Ανάμεσα σε άλλους, συμμετείχαν οι:

Κάθε τόμος αποτελεί προϊόν συνεργασίας άνω των εκατό συντακτών διαφόρων ειδικοτήτων, που ποικίλουν ανάλογα με τις απαιτήσεις των άρθρων κάθε τόμου. Εκτός των προαναφερομένων πανεπιστημιακών, στη σύνταξη συμμετείχαν επίσης οι:

και πολλοί άλλοι.

Τα άρθρα της *ΘΗΕ* χωρίζονται σε αυτοτελή και σπονδυλωτά, τα τμήματα των οποίων, οι σπόνδυλοι, εκλαμβάνονται ως αυτοτελή άρθρα, συχνά γραμμένα από διαφορετικούς συντάκτες. Η αρίθμησή της γίνεται αντί σελίδων, κατά στήλες (κάθε σελίδα δύο στήλες). Επίσης, στο τέλος κάθε άρθρου (ή και σπονδύλου αν είναι αναγκαίο) παρατίθεται βιβλιογραφικό σημείωμα.

## Υποσημειώσεις


## Εξωτερικοί σύνδεσμοι
*Επίσημος ιστότοπος

Κατηγορία:Ελληνικές εγκυκλοπαίδειες
Κατηγορία:Θεολογία
Αριστοφάνης (εφημερίδα)

Η εφημερίδα ***Αριστοφάνης*** ήταν πολιτικοσατιρική εβδομαδιαία εφημερίδα που πρωτοεκδόθηκε από τον Παναγιώτη Πηγαδιώτη στις 25 Νοεμβρίου του 1874 στην Αθήνα ως συνέχεια των τότε σατιρικών εφημερίδων ''Εμπαίκτης'' και ''Διογένης''.

Η εφημερίδα αυτή ξεκίνησε με την ακόλουθη ιστορική δημοσιογραφική δήλωση:
:*Η γοερά φωνή της δεινοπαθούσης πατρίδος και οι θρηνωδίες αυτής, γογγυσμοί, τοσούτον αντήχησαν ώστε έφθασαν μέχρι του Άδου και ήγειραν τον από 2.300 ετών κοιμώμενον μέγαν και ένδοξον [[Αριστοφάνης|Αριστοφάνη]]... όστις και παρακαλεί τους συνδρομητάς να σπεύσωσιν εις την αποστολήν της συνδρομής των, καθόσον τώρα ανελθών εκ του Άδου δεν έχει λεπτόν ο δυστυχής*"!

Στην αρχή η εφημερίδα *Αριστοφάνης* εκδίδονταν εβδομαδιαία, αργότερα δισεβδομαδιαία (15νθήμερη) και πολύ αργότερα σε άτακτα χρονικά διαστήματα, μέχρι το 1883 που έπαυσε να κυκλοφορεί. Κατά τα 9 χρόνια της κυκλοφορίας της άσκησε βίαιη σατιρική πολεμική κατά του Δημητρίου Βούλγαρη, ιδίως κατά τα Στηλιτικά. Κατά δε τον ρωσοτουρκικό πόλεμο του 1878 κηρύχθηκε ανοικτά υπέρ της εξόδου της Ελλάδας στον πόλεμο, με το μέρος της Ρωσίας.

Στον *Αριστοφάνη* συνεργάσθηκαν, σε πεζό και έμμετρο λόγο, πολλοί τότε δημοσιογράφοι, λόγιοι και ποιητές. Επίσης σ΄ αυτόν πρωτοδημοσίευσε και ο Γεώργιος Σουρής τα πρώτα του σατιρικά  ποιήματα, ενώ λαϊκά μυθιστορήματα δημοσίευε και ο Ιωάννης Βερβέρης.

## Πηγές
**[[Ήλιος (εγκυκλοπαίδεια)|Νεώτερον Εγκυκλοπαιδικόν Λεξικόν Ηλίου]]* τ.3ος, σ.590

Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα